ད་དུང་དེའི་མི་ཚད་གློག་བརྙན་འདིར་འབུར་དུ་ཐོན་པ་ནི་ཀུ་ལེ་ནོ་ཡི་ཐུན་མིན་གྱི་རང་གཤིས་དང་ཕུགས་འདུན་ལ་བློ་གཅིག་ཏུ་གཞོལ་བའི་ཟོལ་མེད་ཀྱི་སེམས་འདུན་དེ་རེད།མི་ལ་ལ་ཞིག་གིས་རང་ཉིད་ལ་མང་བོ་མང་བོ་ཞིག་དགོས་པ་ཤེས་མོད།ཡང་སྙིང་རང་ཉིད་ཀྱིས་གང་ཞིག་དོན་གྱིས་རྩོད་སྙེག་བྱེད་ཀྱིན་པ་གསལ་བོ་ཧ་གོ་གི་མེད་པ་ནི་དངོས་གནས་བློ་ཕམ་སྐྱེ་དགོས་པ་ཞིག་རེད།མི་ལ་སེམས་རེ་དང་སེམས་ལ་འདོད་མོས་རེ་ཡོད་པ་ཆོས་ཉིད་རེད།འདོད་མོས་དེའི་ཆེད་དུ་ལ་ལ་དགའ་བཞིན་ཡོད་ལ།ཡང་ལ་ལས་སྐྱོ་བའི་སྨྲེ་ངག་འདོན་གྱིན་ཡོད།འདོད་མོས་དེའི་ཆེད་དུ་ལ་ལ་རྒྱུགས་ཤིང་འདུར་གྱིན་ཡོད་ལ།ཡང་ལ་ལས་རེ་སྒུག་གི་མིག་ཟུང་ཅེར་ནས་བལྟས་ཡོད།ཡིན་ཡང་སུ་ཞིག་ལ་གློག་བརྙན་འདིའི་ནང་གི་ཀུ་ལེ་ནོ་ལྟ་བུའི་རང་གཤིས་ཤིག་ཡོད་དམ།